**Ministru kabineta noteikumu “Grozījumi Ministru kabineta 2016. gada 7. jūnija noteikumos Nr. 359 “Darbības programmas “Izaugsme un nodarbinātība” 8.3.5. specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 7. jūnija noteikumos Nr. 359 “Darbības programmas “Izaugsme un nodarbinātība” 8.3.5. specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” īstenošanas noteikumi”” (turpmāk – MK noteikumu projekts) mērķis ir palielināt 8.3.5. specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” (turpmāk – 8.3.5.SAM) pieejamo kopējo attiecināmo finansējumu, lai nodrošinātu pedagogu karjeras konsultantu tīkla darbības nepārtrauktību Latvijas pašvaldībās un profesionālās izglītības kompetences centros, un pagarināt 8.3.5.SAM īstenošanas termiņu par 7 mēnešiem, t.i., no 2022.gada 31.maija līdz 2022.gada 31.decembrim.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. palielināt 8.3.5.SAM pieejamo kopējo attiecināmo finansējumu par 1 337 978 euro, tai skaitā ESF finansējums – 1 137 281 euro un valsts budžeta līdzfinansējums – 200 697 euro. Papildu finansējums 8.3.5.SAM tiek piešķirts, pārdalot finansējumu 1 337 978 euro apmērā no Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk - 8.4.1.SAM) finanšu līdzekļiem.
2. 8.3.5. SAM īstenošanas termiņu (2022.gada 31.maijs) pagarināt līdz 2022.gada 31.decembrim.

**Pagarinot 8.3.5.SAM īstenošanas termiņu par 7 mēnešiem ar projekta finansējuma palīdzību tiks saglabāta pedagogu karjeras konsultantu (turpmāk – PKK) tīkla darbība Latvijas pašvaldībās un profesionālās izglītības kompetences centros, nodrošināta karjeras attīstības atbalsta (turpmāk – KAA) nepārtrauktība izglītojamajiem un paplašināts darbs ar izglītojamo vecākiem uz vēl vienu mācību gadu, t.i. uz 2021./2022.mācību gadu (līdz 2022.gada 31.maijam), bet līdz 2022.gada beigām tiktu nodrošināti Karjeras nedēļas un karjeras atbalsta konferences pasākumi, KAA īstenošanas vadlīniju ieviešanas un projekta ilgtspējas monitorings, kā arī veicināta Latvijas profesionālās izglītības pievilcība un izcilība starptautiskā līmenī, organizējot nozaru jauno profesionāļu meistarības konkursus un nodrošinot Latvijas dalība starptautiskajā profesionālās meistarības konkursā WorldSkills 2022.****Globālās pandēmijas ietekmē projekta īstenošana un mērķu sasniegšana tika pielāgota jaunajiem apstākļiem, izvēloties jaunus darba un pasākumu organizēšanas formātus, izmantojot elektroniskos un tiešsaistes rīkus. PKK transformēja pienākumu izpildi digitālā vidē, nodrošinot individualizētu pieeju un nepārtrauktību karjeras atbalsta sniegšanā izglītojamiem. Projekta pagarinājumā tiks īstenota nozīmīga karjeras atbalsta jomu - darba vides iepazīšana, tiks nodrošināta PKK iegūto prasmju pilnveide, saņemot informatīvo un metodisko atbalstu semināru veidā un papildizglītību kursos un supervīzijās.** Līdz ar to tiks transformēts arī atbalstāmo darbību fokuss, 2021./2022. mācību gadā:1) tiks īstenots uz izglītojamo vērsts individualizēts KAA, nodrošinot individuālas un grupu karjeras konsultācijas, kā arī piedāvājot karjeras informāciju un karjeras izglītību atbilstoši izglītojamā interesēm un vajadzībām, turklāt veicinot tālāku integrāciju pilnveidotajā mācību saturā un pieejā, kas tika uzsākta 2020./2021.mācību gadā 7. un 10.klasēs, un secīgi ir turpināma 2021./2022.gadā 8. un 11.klasēs;2) vienlaikus tiks paplašināta sadarbība un darbs ar skolēnu vecākiem, sniedzot atbalstu ne tikai bērnu karjeras attīstības jautājumos, bet arī akcentējot mūžizglītības ideju, karjeras vadības prasmju attīstības iespējas visa mūža garumā un praktiski piedāvājot metodes un paņēmienus darbam ģimeņu karjeras attīstībā un iesaistē mūžizglītībā. Sadarbības partneru PKK tiks nodrošinātas apmācības un izstrādāts atbalsta materiāls darbam ar izglītojamo vecākiem3) tiks nodrošināts regulārs informatīvais un metodiskais atbalsts sadarbības partneru PKK un, veicot supervīzijas, tiks veicināta PKK profesionālā refleksija par darbu ar izglītojamo vecākiem un karjeras izglītības integrēšanu pilnveidotā mācību satura un pieejas īstenošanā;4) tiks organizēta tradicionālā Karjeras nedēļa un reģionālās konferences par KAA īstenošanas plāna vadlīnijām; 5) 2021./2022. mācību gadā (līdz 2022.gada 31.maijam) plānots saglabāt iepriekšējā mācību gada pieeju attiecībā uz PKK slodzes plānošanu, un ņemot vērā Ministru kabineta noteikumos Nr. 445 “Pedagogu darba samaksas noteikumi” noteiktās pedagogu zemākās mēneša darba algas likmes (30h) salīdzinājumu ar PKK darba algas likmi (40h), paredzēts noteikt PKK algu 900,00 euro par 1 slodzi.6) 2022. gadā tiks finansēta un nodrošināta Noteikumu 21.4. punktā minētā darbība - nacionālo profesionālās meistarības konkursu organizēšana profesionālās izglītības iestāžu izglītojamiem, tai skaitā profesionālo prasmju demonstrācijas pasākumu organizēšana profesionālās izglītības pievilcības celšanai. Darbības ietvaros – sadarbībā ar izglītības iestādēm un nozaru uzņēmumiem 2022.gadā tiks organizēti nozaru 4 jauno profesionāļu meistarības konkursi valsts ekonomikai svarīgās jomās: lauksaimniecība, ceļu būve, pārtikas ražošana (2 nozaru konkursi, kuri 2020.gadā nenotika esošās Covid-19 epidemioloģiskās situācijas dēļ, un papildus vēl 2 nozaru konkursi).7) 2022. gadā tiks finansēta un nodrošināta Noteikumu 21.5. punktā minētā darbība: konkursantu – nacionālajos profesionālās meistarības konkursos (tai skaitā profesionālās izglītības iestāžu beidzēju vecumā līdz 25 gadiem, bet ne vēlāk kā divu kalendāra gadu laikā pēc izglītības iestādes beigšanas gada) – sagatavošana dalībai starptautiskajos jauno profesionāļu meistarības konkursos un dalības nodrošināšana, lai nodrošinātu projektā plānoto rezultātu sasniegšanu, jo 2021.gadā plānotais starptautiskais profesionālās meistarības konkurss EuroSkills 2020 Eiropā esošās Covid-19 epidemioloģiskās situācijas pasliktināšanās dēļ tika pārcelts uz 2021.gada septembri, līdz ar to dalība EuroSkills 2020 nenotika. 2022.gada oktobrī ir plānota dalība starptautiskajā profesionālās meistarības konkursā WorldSkills 2022 Šanhajā, Ķīnā.Noteikumu 15.2. un 15.3. punktā minētajiem sadarbības partneriem finansējums atbalstāmo darbību īstenošanai paredzēts 9 mēnešiem, t.i. līdz 2022.gada 31.maijam. Finansējumā iekļauta darba alga, neietverot atlīdzību par apmaksātu atvaļinājumu un kompensāciju par neizmantoto atvaļinājumu. 2021. un 2022. gadā projekta darbības un finansējums tiks plānots saskaņā ar plānoto laika grafiku 2021.-2022.gadam. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – IZM) un Valsts izglītības attīstības aģentūra (turpmāk – VIAA). |
| 4. | Cita informācija | Izvērtējot ar MK noteikumu projektu ierosināto grozījumu ietekmi, pēc to spēkā stāšanās būs nepieciešams veikt attiecīgus grozījumus noslēgtajā “Vienošanās par Eiropas Savienības fonda projekta īstenošanu” starp VIAA un Centrālo finanšu un līgumu aģentūru (turpmāk – CFLA).Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 117. un 119. punktu noteikumu projekts tiek virzīts izskatīšanai Ministru kabinetā steidzamības kārtā, nodrošinot tā saskaņošanu ar Tieslietu ministriju un Finanšu ministriju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, CFLA, VIAA. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām. |
| 5. | Cita informācija | Ņemot vērā, ka projektam piešķirtais finansējums 1 337 978 euro apmērā, pārdalot to no 8.4.1.SAM finanšu līdzekļiem, nenodrošina atlīdzību PKK pilnam mācību gadam (2021.gada 1.septembris – 2022.gada 31.augusts), lai ievērotu Latvijas normatīvajos aktos noteikto par darbinieka tiesībām uz ikgadēju apmaksātu atvaļinājuma vai kompensāciju par neizmantoto atvaļinājumu, beidzoties darba attiecībām, kā arī lai nodrošinātu PKK tīkla darbības nepārtrauktību, ir nepieciešams projekta sadarbības partneru – pašvaldību un profesionālās izglītības kompetences centru - līdzfinansējums. Projekta īstenošanā iesaistītās pašvaldības un profesionālās izglītības kompetences centri līdzfinansējumu nodrošinās tām piešķirto valsts budžeta un pašvaldību budžeta līdzekļu ietvaros. Finansējuma avots būs vai nu pašvaldības vai valsts budžets un provizoriskais līdzfinansējuma apmērs, kas balstās uz iepriekšējo mācību gadu aprēķiniem varētu būt 402 000 EUR (134 000 EUR mēnesī), kas būs atkarīgs no izglītojamo un attiecīgi PKK slodžu skaita 2021./2022.m.g.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 535 500 | 0 | 601 781 | 0 | 0 | 0  |
| 2. Budžeta izdevumi | 0 | 630 000 | 0 | 707 978 | 0 | 0 | 0 |
| 3. Finansiālā ietekme | 0 |  -94 500 | 0 | -106 197 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +94 500 | 0 | +106 19**7** | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Indikatīvais papildu finansējuma sadalījums 2021. un 2022. gadam:2021. gads: kopējais papildus piešķirtais finansējums ir 630 000 euro, no tā Eiropas Sociālā fonda finansējums – 535 500 euro un valsts budžeta līdzfinansējums – 94 500 euro;2022. gads: kopējais papildus piešķirtais finansējums ir 707 978 euro, no tā Eiropas Sociālā fonda finansējums – 601 781 euro un valsts budžeta līdzfinansējums – 106 197 euro.Papildu finansējumu 8.3.5. SAM īstenošanai 1 337 978 euro (t.sk. Eiropas Sociālā fonda finansējums – 1 137 281 euro un valsts budžeta līdzfinansējums – 200 69**7** euro) apmērā plānots pārdalīt no 8.4.1. SAM līdzekļiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu.  |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Pēc MK noteikumu projekta spēkā stāšanās VIAA veiks attiecīgus grozījumus 8.3.5. SAM projektā, tai skaitā projekta iesnieguma pielikumā “Finansēšanas plāns”.  |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektu ir saistīti grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi”. |
| 2. | Atbildīgā institūcija | IZM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu ministrijas tīmekļvietnē [www.izm.gov.lv](http://www.izm.gov.lv) (sadaļā Aktualitātes → Sabiedrības līdzdalība → Sabiedriskajai apspriešanai nodotie normatīvo aktu projekti → Sabiedrības līdzdalība → Sabiedriskajai apspriešanai nodotie normatīvo aktu projekti 2021. g.) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv. Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju komentāri, iebildumi un priekšlikumi, tad attiecīgi tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM kā Eiropas Savienības fondu vadībā iesaistītā atbildīgā iestāde 8.3.5.SAM ieviešanā, CFLA kā sadarbības iestāde, VIAA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projektu izpilde tiks organizēta esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre A.Muižniece

Vīza:

Valsts sekretāra p.i. S.Šmīdlere

Z.Rudene, 67047792

zanda.rudene@izm.gov.lv